Հավելված 1

ՀՀ կառավարության 2021 թվականի ......................-ի N.........-Ն որոշման

**ԿԱՐԳ**

**ՏԵԽՆԻԿԱԿԱՆ ՎԻՃԱԿԻՑ ԵԼՆԵԼՈՎ ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՆՇԱՆԱԿՈՒԹՅԱՆ ՇԵՆՔԵՐԸ/ՇԻՆՈՒԹՅՈՒՆՆԵՐԸ ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ (ԿԱԶՄԱՔԱՆԴՄԱՆ ԵՆԹԱԿԱ) ՃԱՆԱՉԵԼՈՒ ԿԱՐԳԸ, ԼԻՑԵՆԶԱՎՈՐՎԱԾ ԿԱԶՄԱԿԵՐՊՈՒԹՅԱՆ ԵԶՐԱԿԱՑՈՒԹՅԱՆ ԵՎ ՄԻՋԳԵՐԱՏԵՍՉԱԿԱՆ ՀԱՆՁՆԱԺՈՂՈՎԻ ՈՐՈՇՄԱՆ ՕՐԻՆԱԿԵԼԻ ՁԵՎԵՐԸ ՀԱՍՏԱՏԵԼՈՒ ՄԱՍԻՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով (այսուհետ՝ Կարգ) կանոնակարգվում են Հայաստանի Հանրապետության տարածքում տեխնիկական վիճակից ելնելով բնակելի, հասարակական և արտադրական նշանակության շենքերը/շինությունները (այսուհետ՝ Շենքեր) շահագործման համար ոչ պիտանի (կազմաքանդման ենթակա) ճանաչելու գործընթացի հետ կապված հարաբերությունները (բացառությամբ <Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին> ՀՀ օրենքով նախատեսված դեպքերի), բնակչության անվտանգ ու բնականոն կենսագործունեության ապահովման ուղղությամբ նախատեսվող պետական, համայնքային, մասնավոր միջոցներով կամ համաֆինանսավորման սկզբունքով ձևավորվող միջնաժամկետ և տարեկան ծրագրերի (այսուհետ՝ Ծրագիր) մշակման, հաստատման հիմքերը:

1. Կարգի դրույթները կիրառելի չեն շինարարության փուլում գտնվող, Հայաստանի Հանրապետության օրենսդրությամբ սահմանված կարգով շահագործման չհանձնված այն Շենքերի նկատմամբ, որոնց շինարարությունն իրականացվում է շինարարության թույլտվությամբ սահմանված ժամկետներում և ապահովված է սահմանված կարգով մշակված նախագծային փաստաթղթերով:
2. **ՏԵԽՆԻԿԱԿԱՆ ՎԻՃԱԿԻՑ ԵԼՆԵԼՈՎ ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՆՇԱՆԱԿՈՒԹՅԱՆ ՇԵՆՔԵՐԸ/ՇԻՆՈՒԹՅՈՒՆՆԵՐԸ ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ (ԿԱԶՄԱՔԱՆԴՄԱՆ ԵՆԹԱԿԱ) ՃԱՆԱՉԵԼՈՒ ՀԻՄՔԵՐԸ**
3. **Շենքերը** **շահագործման համար ոչ պիտանի (կազմաքանդման ենթակա) ճանաչելու հիմքերն են**.

1) Շենքերի երկարատև շահագործման արդյունքում ֆիզիկական մաշվածության բարձր աստիճանը՝ ամբողջ Շենքի և նրա առանձին կոնստրուկտիվ տարրերի (այդ թվում ինժեներական հաղորդակցուղիների) կայունության, ամրության և հուսալիության ցուցանիշների նվազումը, շահագործողական հատկանիշների վատթարացումը՝ մինչև անթույլատրելի մակարդակ.

2) Շենքերը շահագործման համար ոչ պիտանի (կազմաքանդման ենթակա) ճանաչելու վերաբերյալ լիցենզավորված (մասնագիտացված) կազմակերպության կողմից տրված եզրակացությունը (այսուհետ` **Եզրակացություն**), ինչպես նաև Շենքերի կոնստրուկտիվ համակարգի հաշվարկը.

3) արտակարգ իրավիճակի՝ բնական կամ տեխնածին երևույթների (աղետների)՝ երկրաշարժերի, սողանքների, սելավների, ջրհեղեղների, ձնահյուսերի, քարաթափերի, պայթյունների, վթարների, հրդեհների հետևանքով Շենքերի կամ դրանց առանձին մասերի շահագործողական հատկանիշների վատթարացումը՝ հիմքի, կրող կոնստրուկցիաների հուսալիության, ամրության և կայունության նվազագույն սահմանային (թույլատրելի) մակարդակի գերազանցումը, եթե ինժեներատեխնիկական միջոցառումների և նախագծային հատուկ լուծումների միջոցով այն վերականգնել հնարավոր չէ, կամ դա տնտեսապես գնահատվում է ոչ նպատակահարմար.

4) արդյունաբերական կազմակերպությունների, ինժեներատրանսպորտային ենթակառուցվածքների, կառուցապատման համար անբարենպաստ տարածքների, շրջակա միջավայրն աղտոտող օբյեկտների սանիտարապաշտպանիչ գոտիների, բնության հատուկ պահպանվող տարածքների, ինչպես նաև այլ հատուկ (այդ թվում սողանքային) գոտիների սահմաններում՝ համայնքների (բնակավայրերի) քաղաքաշինական ծրագրային փաստաթղթերով (գլխավոր հատակագծերով և գոտևորման նախագծերով) սահմանված սահմանափակումների խախտմամբ Շենքերի տեղակայված լինելու պայմանը.

5) արտակարգ իրավիճակի (բնական երևույթների կամ տեխնածին վթարների, աղետների) հետևանքով շրջակա միջավայրի (այդ թվում Շենքի ներքին սենքերում) մթնոլորտային ցուցանիշների փոփոխությունը, ինչի հետևանքով հնարավոր չէ ապահովել սանիտարահամաճարակային կանոնների և հիգիենիկ նորմատիվների պահանջները և կանխել մթնոլորտային օդն աղտոտող նյութերի սահմանային ցուցանիշը գերազանցող արտանետումները՝ վտանգավոր քիմիական և կենսաբանական նյութերի առկայությունը, մթնոլորտում ռադիոակտիվ աղտոտվածության բարձր մակարդակը, աղմուկը.

6) միջգերատեսչական հանձնաժողովի կողմից մշակվող տվյալների բազայում (Շտեմարան) Շենքերի ընդգրկված լինելը:

1. **Շենքերը** **շահագործման համար ոչ պիտանի (կազմաքանդման ենթակա) ճանաչելու համար չի կարող հիմք հանդիսանալ**.

1) Շենքերում կենտրոնացված կոյուղու, տաք և սառը ջրամատակարարման ներքին համակարգերի բացակայությունը.

2) Շենքերում վերելակի կամ աղբատարի բացակայությունը, շենքի ֆիզիկական մաշվածության պատճառով վերելակի կամ աղբատարի սահմանափակ աշխատունակությունը, հիմնանորոգման կամ վերակառուցման ենթակա չլինելը.

3) Շենքերի ծավալահատակագծային և կոնստրուկտիվ լուծումների և մակերեսների տեղաբաշխման անհամապատասխանությունը, որոնք նախագծվել և կառուցվել են նախկինում (խորհրդային տարիներին) գործող նորմատիվատեխնիկական փաստաթղթերի պահանջներին համապատասխան:

4) տեղական ինքնակառավարման մարմնի (համայնքի) կողմից կազմվող՝ հետազննության ենթակա Շենքերի ցանկում Շենքի ընդգրկված լինելը:

1. **ՏԵԽՆԻԿԱԿԱՆ ՎԻՃԱԿԻՑ ԵԼՆԵԼՈՎ ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՆՇԱՆԱԿՈՒԹՅԱՆ ՇԵՆՔԵՐԸ/ՇԻՆՈՒԹՅՈՒՆՆԵՐԸ ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ (ԿԱԶՄԱՔԱՆԴՄԱՆ ԵՆԹԱԿԱ) ՃԱՆԱՉԵԼՈՒ ԸՆԹԱՑԱԿԱՐԳԸ**

5. Պետական կամ համայնքային սեփականություն հանդիսացող Շենքերի տեխնիկական վիճակի հետազննության աշխատանքները պատվիրվում են պետական կառավարման և տեղական ինքնակառավարման մարմինների կողմից՝ ՀՀ պետական, համայնքային կամ օրենսդրությամբ չարգելված այլ միջոցների հաշվին:

1. Ֆիզիկական կամ իրավաբանական անձանց սեփականության իրավունքով պատկանող Շենքերի տեխնիկական վիճակի հետազննության աշխատանքները պատվիրում են Շենքերի սեփականատերերը՝ սեփական կամ համաֆինանսավորման սկզբունքով ձևավորված միջոցների հաշվին, եթե օրենսդրությամբ այլ բան նախատեսված չէ:
2. Տեղական ինքնակառավարման մարմինները, մինչև հաշվետու տարվա յուրաքանչյուր եռամսյակի ավարտին նախորդող վերջին տասնօրյակը՝ հաշվառում, ամփոփում ու կազմում են հետազննության ենթակա Շենքերի ցանկը (այսուհետ՝ Ցանկ) և ներկայացնում ՀՀ մարզպետարաններ:
3. Շենքի սեփականատերը, կամ վարձակալը (այսուհետ՝ Օգտագործող) դիմում է տեղական ինքնակառավարման մարմին՝ Շենքի ակնադիտական (տեսողական) ուսումնասիրություն կատարելու և այն համապատասխան Ցանկում հաշվառելու համար:
4. Ցանկում ընդգրկված Շենքի Օգտագործողը դիմում է լիցենզավորված (մասնագիտացված) կազմակերպություն և պայմանագրային հիմունքներով ձեռք է բերում Եզրակացություն՝ համաձայն N2 Հավելվածի:
5. Եզրակացության պատճենը Օգտագործողի կողմից տրամադրվում է տեղական ինքնակառավարման մարմնին:
6. Եթե Եզրակացությամբ Շենքը գնահատվել է շահագործման համար ոչ պիտանի (կազմաքանդման ենթակա), ապա Օգտագործողը կամ տեղական ինքնակառավարման մարմինը գրավոր (անձամբ, փոստային առաքումով, էլեկտրոնային համակարգով) դիմում է միջգերատեսչական հանձնաժողով (այսուհետ՝ Հանձնաժողով)՝ դիմումին կցելով Եզրակացության, Շենքի նկատմամբ սեփականության իրավունքի պետական գրանցման վկայականի, առկայության դեպքում նաև քաղաքաշինության, տեխնիկական և հրդեհային անվտանգության, առողջապահության և բնապահպանության ոլորտներում տեսչական մարմինների եզրակացությունների և Շենքի անձնագրի պատճենները (այսուհետ՝ Փաստաթղթեր):
7. Օգտագործողի կամ տեղական ինքնակառավարման մարմնի կողմից ներկայացված Փաստաթղթերի լրակազմը թերի լինելու դեպքում Հանձնաժողովը երեք աշխատանքային օրվա ընթացքում դրանք վերադարձնում է դիմողին:
8. Հանձնաժողովն՝ ըստ անհրաժեշտության, դիմումատուին վերաբերող լրացուցիչ տեղեկատվություն կամ պարզաբանում ստանալու նպատակով գրավոր հարցում է ներկայացնում շահագրգիռ պետական ու տեղական ինքնակառավարման մարմիններ, որոնք պարտավոր են 5 աշխատանքային օրվա ընթացքում էլեկտրոնային փաստաթղթաշրջանառության միջոցով Հանձնաժողովին տրամադրել պահանջվող տեղեկատվությունը կամ ներկայացնել հիմնավորված մերժում:
9. Հանձնաժողովը՝ հիմք ընդունելով ներկայացված Փաստաթղթերը, հաշվառում է շահագործման համար ոչ պիտանի (կազմաքանդման ենթակա) Շենքը և այն ընդգրկում Շտեմարանում:
10. Հանձնաժողովը 15 աշխատանքային օրվա ընթացքում ուսումնասիրում է Շենքի Փաստաթղթերը և ուսումնասիրության արդյունքներով ընդունում է որոշում՝ համաձայն N3 Հավելվածի:
11. Որոշման մեկական օրինակ տրամադրվում է՝ դիմումատուին և տեղական ինքնակառավարման մարմիններին (այդ թվում՝ ՀՀ մարզպետարաններին, Երևանի քաղաքապետարանին):
12. Հանձնաժողովի որոշումները պարտադիր են դրանց հասցեատերերի համար և ենթակա են կատարման Հայստանի Հանրապետության ամբողջ տարածքում՝ պետական, համայնքային, մասնավոր կամ համաֆինասավորման սկզբունքով ձևավորված միջոցների հաշվին նախատեսվող միջնաժամկետ, տարեկան բյուջետային կամ ներդրումային այլ ծրագրերի հաստատման և շենքերի ու շինությունների անձնագրավորման կարգն ուժի մեջ մտնելու օրվանից:
13. 3000 և ավելի բնակիչ ունեցող համայնքի ղեկավարը, Հանձնաժողովի որոշումն ուժի մեջ մտնելու օրվանից 5 աշխատանքային օրվա ընթացքում այն հրապարակում է համայնքի պաշտոնական համացանցային կայքում՝ համայնքի ավագանու սահմանած կարգով:
14. **ՊԵՏԱԿԱՆ, ՀԱՄԱՅՆՔԱՅԻՆ, ՄԱՍՆԱՎՈՐ ԵՎ/ԿԱՄ ՀԱՄԱՖԻՆԱՆՍԱՎՈՐՄԱՆ ՍԿԶԲՈՒՆՔՈՎ ՁԵՎԱՎՈՐՎԱԾ ՄԻՋՈՑՆԵՐԻ ՀԱՇՎԻՆ ՆԱԽԱՏԵՍՎԱԾ ԾՐԱԳՐԵՐԻ ՀԱՍՏԱՏՈՒՄ**

 19.Պետական, համայնքային, մասնավոր կամ համաֆինանսավորման սկզբունքով ձևավորված միջոցների հաշվին նախատեսվող ծրագրային առաջարկները տեղական ինքնակառավարման մարմինների (ՀՀ համայնքների, վարչական շրջանների) կողմից ներկայացվում են Հայաստանի Հանրապետության մարզպետարաններ (Երևանի քաղաքապետարան)՝ մինչև ընթացիկ բյուջետային տարվա երկրորդ եռամսյակի ավարտը:

**Հավելված N 2**

ՀՀ կառավարության 2021 թվականի

<.............> <.......>-ի N ...... -Ն որոշման

Օրինակելի ձև

**ԵԶՐԱԿԱՑՈՒԹՅՈՒՆ**

**լիցենզավորված (մասնագիտացված) կազմակերպության**

20…..թվականի < > ...-ի

N.....

Տվյալ եզրակացությունը կազմված է ՀՀ մարզի, համայնքի (Երևան քաղաքի, վարչական շրջանի) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հասցեում գտնվող Շենքի \_\_\_\_ \_\_\_\_\_\_\_\_\_\_\_\_\_\_ 20\_\_\_ թ. կատարված տեխնիկական վիճակի հետազննության հիման վրա:

Շենքը սեփականության իրավունքով պատկանում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(սեփականատիրոջ՝ (ֆիզիկական կամ իրավաբանական անձի) անուն, ազգանուն, հայրանուն կամ անվանում)*

***Ընդհանուր տեղեկություններ բնակելի, հասարակական և արտադրական նշանակության շենքի (շինության) մասին***

|  |  |
| --- | --- |
| ***հ/հ*** | **Տեխնիկատնտեսական ցուցանիշներ (փաստացի վիճակի գնահատում, գործիքային հետազննության արդյունքներ)** |
| 1 | Կառուցման տարեթիվը |  |
| 2 | Շենքի շահագործման (ծառայության) ժամկետը |  |
| 3 | Հարկայնությունը, մասնաշենքերը, կոնստրուկտիվ համակարգի համառոտ նկարագրությունը |  |
| 4 | Մակերեսը՝ ըստ մասնաշենքերի, քմ |  |
| 5 | Շենքի հնարավոր վերականգնման խոշորացված, մոտավոր արժեքը, հազ. դրամ |  |
| 6 | Կրող կոնստրուկցիաների ֆիզիկական մաշվածությունը, ըստ հետևյալ կոնստրուկտիվ տարրերի (%) |  |
| 6.1 | **կրող պատեր** |  |
| 6.2 | **ծածկեր** |  |
| 6.3 | **հիմքեր** |  |
| 6.4 | **աստիճանավանդակներ** |  |
| 6.5 | **երկաթբետոնե կոմստրուկցիաներ** |  |
| 6.6 | **մետաղական կոնստրուկցիաներ** |  |
| 7 | Շենքի ֆիզիկական մաշվածությունը,(%) |  |
| 8 | Շենքի վնասվածության աստիճանը ,(%) |  |
| 9 | Շենքի սեփականատերերի թիվը  |  |
| 9.1 | Բնակելի շենքի դեպքում՝ նաև բնակվողների թիվը, բնակարանների քանակը, բազմաֆունկցիոնալ շենքի դեպքում՝ նաև ներկառուցված հասարակական նշանակության օբյեկտների քանակը և դրանց մակերեսը |  |
| 10 | Շահագործման համար ոչ պիտանի (կազմաքանդման ենթակա) ճանաչվող Շենքի մակերեսը |  |
| 11 | Ծավալահատակագծային լուծումները, անհամապատասխանությունը սեյսմակայունության (երկրաշարժադիմացկունության) գործող (այդ թվում սանիտարահիգիենիկ պահանջներին) նորմերին |  |
| 12 | Շենքի անձնագրի առկայության պարագայում՝ անձնագրային տվյալների և փաստացի գնահատականի միջև անհամապատասխանությունները |  |
| 13 | Նշում՝ Շենքը պատմության և մշակույթի անշարժ հուշարձան համարվելու վերաբերյալ\* |  |

**ԵԶՐԱԿԱՑՈՒԹՅՈՒՆ**

 Հաշվի առնելով հետազննության արդյունքները՝  ՀՀ մարզի, համայնքի (Երևան քաղաքի, վարչական շրջանի) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հասցեում գտնվող Շենքը գնահատվում է, որպես շահագործման համար ոչ պիտանի և կազմաքանդման ենթակա՝ համաձայն ՀՀ տարածքում քաղաքաշինության բնագավառում գործող նորմատիվ պահանջների:

Հետազննություն իրականացրած կազմակերպության

տնօրեն՝

անուն, ազգանուն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ստորագրություն, կնիք)

*լիցենզիայի տրման մասաթիվը, համարը, գործողության ժամկետը*

Կազմակերպության

մասնագետ (-ներ)՝

անուն ազգանուն \_\_\_\_\_\_\_\_\_\_\_\_\_\_\_\_\_\_\_\_\_\_\_\_(ստորագրություն)

**Հավելված N 3**

ՀՀ կառավարության 2021 թվականի

<.............> <.......>-ի N ...... -Ն որոշման

Օրինակելի ձև

<20…> թվականի <……...> ….-ի

 N.....

**ՈՐՈՇՈՒՄ**

**ՄԻՋԳԵՐԱՏԵՍՉԱԿԱՆ ՀԱՆՁՆԱԺՈՂՈՎԻ**

 Միջգերատեսչական հանձնաժողովի կողմից ուսումնասիրվել են օբյեկտի ( ՀՀ մարզի, համայնքի (Երևան քաղաքի, վարչական շրջանի) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հասցեում գտնվող Շենքի) տեխնիկական վիճակի գործիքային հետազննության արդյունքները, մասնագիտական կազմակերպության տեխնիկական եզրակացությունը, Շենքի կոնստրուկտիվ համակարգի հաշվարկը և Շենքն Օգտագործողի (տեղական ինքնակառավարման մարմնի) կողմից ներկայացված այլ փաստաթղթեր:

 Հիմք ընդունելով մասնագիտական կազմակերպության (անվանումը) կողմից տրված <.......>թ <.............> -ի N..... տեխնիկական եզրակացությունը և ՀՀ տարածքում գործող նորմատիվատեխնիկական փաստաթղթերի պահանջները.

Հանձնաժողովը Որոշում է .

1) **Շենքը ենթակա է վերակառուցման**, կամ

2) **Շենքը ենթակա է կազմաքանդման**, կամ

3) **Շենքը**  **ենթակա է լրացուցիչ փորձագիտական ուսումնասիրության** (հետազննության) :

Միջգերատեսչական հանձնաժողովի նախագահ

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (անուն ազգանուն)

Միջգերատեսչական հանձնաժողովի անդամներ

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (անուն, ազգանուն)